ಕಾಲಾಂತರದಲ್ಲಿ, ಮಧ್ಯಯುಗದ ಪವಿತ್ರ ದಿನಗಳ ಸಂಪ್ರಾದಯಗಳನ್ನು ಮತ್ತು ಸಮಕಾಲೀನ ಸಂಸ್ಕೃತಿಗಳನ್ನು ಒಳಗೊಳ್ಳುತ್ತ ಹ್ಯಾಲೋವೀನ್‌ಗೆ ಸಂಬಂಧಪಟ್ಟ ಕುಶಲಕಲೆಗಳು ಮತ್ತು ಸಂಕೇತಗಳು ರೂಪುಗೊಂಡವು. ಟರ್ನಿಪ್‌ (ಸೀ ಮೂಲಂಗಿ)ಯಿಂದ ಮಾಡಿದ ಮೇಣದಬತ್ತಿಗಳನ್ನು ಬಳಸಿ ಮಾಡುತ್ತಿದ್ದ ಆತ್ಮಗಳ ಸಂಸ್ಮರಣೆ, ಸೋಲಿಂಗ್‌ ಪದ್ಧತಿಯೇ, ಜ್ಯಾಕ್‌-ಒ-ಲ್ಯಾಂಟರ್ನ್‌ಗಳನ್ನು ಮಾಡುವ ಪದ್ಧತಿಯಾಗಿ ಮಾರ್ಪಾಡಾಯಿತು. ಸಾಂಪ್ರದಾಯಿಕ ಸೆಲ್ಟಿಕ್‌ ಹ್ಯಾಲೋವೀನ್‌ ಹಬ್ಬಗಳಲ್ಲಿ, ದುಷ್ಟಾತ್ಮಗಳನ್ನು ತೊಲಗಿಸುವುದಕ್ಕೋಸ್ಕರ ದೊಡ್ಡ ಸೀಮೂಲಂಗಿಗಳನ್ನು ಟೊಳ್ಳುಮಾಡಿ, ಮುಖಗಳನ್ನು ಕೊರೆದು ಕಿಟಕಿಗಳಲ್ಲಿ ಇಡಲಾಗುತ್ತಿತ್ತು. ದಕ್ಷಿಣ ಅಮೆರಿಕಾದಲ್ಲಿ ಹ್ಯಾಲೋವೀನ್‌ನಲ್ಲಿ ಕುಂಬಳಕಾಯಿಗಳನ್ನು ಕೊರೆಯಲಾಗುತ್ತದೆ, ಅಲ್ಲಿ ಕುಂಬಳಕಾಯಿಗಳು ಸುಲಭವಾಗಿ ಸಿಗುತ್ತದೆ ಮತ್ತು ಸೀಮೂಲಂಗಿಗೆ ಹೋಲಿಸಿದಾಗ ಅದರ ದೊಡ್ಡಗಾತ್ರವು ಕೊರೆಯುವುದನ್ನು ಸುಲಭ ಮಾಡುತ್ತದೆ. ಹ್ಯಾಲೋವೀನ್‌ನನ್ನು ಆಚರಿಸುವ ಬಹಳಷ್ಟು ಕುಟುಂಬಗಳು ಕುಂಬಳಕಾಯಿಯನ್ನು ಭಯಾನಕ ಇಲ್ಲವೇ ಹಾಸ್ಯಮಯವಾದ ಮುಖವನ್ನಾಗಿ ಕೊರೆದು ಕತ್ತಲಾದ ನಂತರ ತಮ್ಮ ಮನೆಬಾಗಿಲಿನಲ್ಲಿ ಇಡುತ್ತಾರೆ. ಅಮೆರಿಕಾದ ಕುಂಬಳಕಾಯಿ ಕೊರೆಯುವ ಸಂಪ್ರದಾಯವು, ಐರಿಷ್‌ ವಲಸೆಯ ಮಹಾ ಬರಗಾಲಕ್ಕಿಂತಲೂ ಮೊದಲೇ ಇತ್ತು ಮತ್ತು ಅದು ಮೂಲತಃ ಸಾಧಾರಣವಾಗಿ ಸಂಕ್ರಾಂತಿಗೆ ಸಂಬಂಧಪಟ್ಟಿತ್ತು, 1800ರವರೆಗೆ ಅದು ನಿರ್ದಿಷ್ಟವಾಗಿ ಹ್ಯಾಲೋವೀನ್‌ಗೆ ಸಂಬಂಧಪಟ್ಟಿದ್ದಾಗಿರಲಿಲ್ಲ.

ಹ್ಯಾಲೋವೀನ್‌ನ ಚಿತ್ರಣವನ್ನು ಅನೇಕ ಮೂಲಗಳಿಂದ ನಿಷ್ಪನ್ನಗೊಳಿಸಲಾಗಿದೆ, ರಾಷ್ಟ್ರೀಯ ಸಂಪ್ರದಾಯಗಳು, ಗೋತಿಕ್‌ರ ಕೃತಿಗಳು ಮತ್ತು ಭಯಾನಕ ಸಾಹಿತ್ಯ ("ಫ್ರ್ಯಾಂಕೆನ್‌ಸ್ಟೀನ್‌" ಮತ್ತು "ಡ್ರ್ಯಾಕುಲ" ಮುಂತಾದ ಕಾದಂಬರಿಗಳು), ಮತ್ತು ಸಾಂಪ್ರದಾಯಿಕ ಭಯಾನಕ ಸಿನಿಮಾಗಳನ್ನು ಒಳಗೊಂಡು (ಉದಾಹರಣೆಗೆ "ಫ್ರ್ಯಾಂಕೆನ್‌ಸ್ಟೀನ್‌" ಮತ್ತು "ದ ಮಮ್ಮಿ" ). ಶರತ್ಕಾಲದ ವಸ್ತುಗಳಾದ, ಕುಂಬಳಕಾಯಿಗಳು, ಜೋಳದ ಹೊಟ್ಟು, ಮತ್ತು ಬೆದರುಹಕ್ಕಿಗಳು ಕೂಡ, ಪ್ರಚಲಿತದಲ್ಲಿದೆ. ಹ್ಯಾಲೋವೀನ್‌ನ ಸಂದರ್ಭದಲ್ಲಿ ಮನೆಗಳನ್ನು ಸಾಮಾನ್ಯವಾಗಿ ಈ ರೀತಿಯ ಸಂಕೇತಗಳಿಂದ ಅಲಂಕರಿಸಲಾಗುತ್ತದೆ.

ಹ್ಯಾಲೋವೀನ್‌ ಚಿತ್ರಗಳು ಸಾವು, ದುಷ್ಟತೆ, ನಿಗೂಢತೆ, ಮಾಯಾಮಂತ್ರ, ಅಥವಾ ಪೌರಾಣಿಕ ರಾಕ್ಷಸರ ವಿಷಯವಸ್ತುಗಳನ್ನು ಹೊಂದಿರುತ್ತದೆ . ಸಾಂಪ್ರದಾಯಿಕ ಪಾತ್ರಗಳು ದೆವ್ವಗಳು, ಮಾಟಗಾರರು, ಅಸ್ಥಿಪಂಜರಗಳು, ವಿಲಾಸಿನಿಗಳು, ಮಾನವತೋಳುಗಳು, ಬಾವಲಿಗಳು, ಮತ್ತು ಕರಿಬೆಕ್ಕುಗಳನ್ನು ಒಳಗೊಂಡಿರುತ್ತವೆ.

ಕಪ್ಪು ಮತ್ತು ಕೇಸರಿ ಬಣ್ಣಗಳು ಈ ಆಚರಣೆಯೊಂದಿಗೆ ಸಂಬಂಧ ಹೊಂದಿದೆ, ಬಹುಶಃ ರಾತ್ರಿಯ ಕತ್ತಲೆ ಮತ್ತು ಬೆಂಕಿಯ ಬಣ್ಣ, ಶರತ್ಕಾಲದ ಎಲೆಗಳು, ಅಥವಾ ಕುಂಬಳಕಾಯಿಗಳ ಕಾರಣ ಇರಬಹುದು.

ಸಂಕೇತಗಳು
ಧರ್ಮದ ದೃಷ್ಟಿಕೋನಗಳು
ಆಹಾರಗಳು
ಚಮತ್ಕಾರ-ಅಥವಾ-ಸತ್ಕಾರ ಮಾಡುವುದು ಮತ್ತು ಉಡುಪು